b'\n_START_ARTICLE_\nRK Crikvenica\n_START_SECTION_\nO klubu\n_START_PARAGRAPH_\nKlub je osnovan 1956. godine, te se odmah na jesen uklju\xc4\x8dio u liga\xc5\xa1ka natjecanja u Podsaveznoj ligi Rijeka.  _NEWLINE_Tijekom razdoblja SFRJ, klub se naj\xc4\x8de\xc5\xa1\xc4\x87e natjecao u Primorsko-istarskoj ligi, odnosno Hrvatskoj ligi - Zapad, uz povremene nastupe i u republi\xc4\x8dkoj ligi. Po osamostaljenju Hrvatske, klub je od sezone 1992./93. do 2000./01. \xc4\x8dlan 1.B lige. U sezoni 1998./99. klub se plasirao na zavr\xc5\xa1ni turnir Hrvatskog kupa. Reorganizacijom liga\xc5\xa1kog sustava od sezone 2001./02. postaje hrvatski prvoliga\xc5\xa1 u 1. hrvatskoj ligi, u kojoj igra do sezone 2006./07. Novom reorganizacijom, klub je \xc4\x8dlan 1. HRL od seone 2008./09. _NEWLINE_ _NEWLINE_Zbog nedostatka odgovaraju\xc4\x87e dvorane, klub je doma\xc4\x87e utakmice igrao u dvoranama u Delnicama, Senjuu i Rijeci. Problem s dvoranama je prestao 2003. godine kada je otvorena "Gradska sportska dvorana Crikvenica". _NEWLINE_ _NEWLINE_2015. godine klub upada u financijske pote\xc5\xa1ko\xc4\x87e  _NEWLINE_te se 2017. spaja sa "Mornarom" iz Dramlja u novi klub - RK Mornar-Crikvenica.'